
Kinetikus reszolválás axiális kiralitás-elemet tartalmazó modellvegyületek aminokarbonilezésai reakcióiban

Kulcsszavak: homogén-katalízis; binaftil-váz; amin; palládium; ligandum
Az aril/alkenil-halogenidek/triflátok palládium-katalizált aminokarbonilezése fontos szerepet tölt be az aromás karbonsavszármazékok szintézisében. Elsősorban a nagy szelektivitás, az enyhe körülmények és a jó konverzió teszi ezen reakciókat a szerves (fémorganikus) kémiai szintézisek jelentős eszközévé.

A dolgozat alapvető célja binaftil-vázas vegyületek szintézise 1,1'-binaftil-2,2'-diaminból kiindulva jód-alkén (1-jód-ciklohexén), illetve jód-aromások (jódbenzol, 1,8-dijód-naftalin) felhasználásával. Vizsgáltam a kinetikus reszolválás lehetőségét enantiomerikusan tiszta kétfogú foszfin ligandumok jelenlétében, az axiális kiralitás-elemet tartalmazó 1,1'-binaftil-2,2'-dikarbonsavamidok esetén. További szintéziseket végeztem a fent említett modellvegyületből kiindulva diazónium-só előállítására, melyből homogénkatalitikus átalakításra van lehetőség.

Kvantumkémiai módszerekkel vizsgáltuk az aminokarbonilezési reakció mechanizmusát. A részletes elemzés során tanulmányoztuk a katalitikus ciklusban szereplő intermedierek számított szerkezetét, az aktív palládium-katalizátorokat, illetve a kemoszelektivitást meghatározó lépést.

